દરમિયાન બિહારના શેલ્ટર હોમમાં 34 સગીરા પર બળાત્કારના કેસ પછી બિહારનાં સામાજિક કલ્યાણમંત્રી મંજુ વર્માએ રાજીનામું આપ્યું છે. બિહારના મુઝફ્ફરનગરના શેલ્ટર હોમમાં પણ કિશોરીઓ પર બળાત્કારની ઘટના અંગે સુપ્રીમ કોર્ટે નીતિશ કુમાર સરકારની આકરી ઝાટકણી કાઢી હતી. સુપ્રીમ કોર્ટે કહ્યું કે દેશમાં ચારેબાજુ જમણે, ડાબે અને મધ્યમાં કિશોરીઓ અને મહિલાઓ પર બળાત્કાર થઈ રહ્યા છે. દેશમાં દર કલાકે એક મહિલા બળાત્કારનો ભોગ બને છે. 2016માં ભારતમાં 38,947 મહિલા પર બળાત્કાર ગુજારવામાં આવ્યો હતો. દેશમાં વર્ષે 38 હજારથી વધુ બળાત્કાર થઈ રહ્યા છે અને સૌથી વધુ બળાત્કાર મધ્ય પ્રદેશ અને ઉત્તર પ્રદેશમાં થઈ રહ્યા છે.